**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 01.09.2018, ora 08.00 – 02.09.2018, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 02.09.2018, ora 7.00**

**RÂURI**

**Debitele au fost în scădere uşoară** pe râurile din bazinele hidrografice: Jiu, Siret (exceptând râurile din bazinele Trotuşului, Putnei, Rm. Sărat, Bârladului), Prut (exceptând bazinul Jijiei) și pe cursul inferior al Mureșului și relativ staționare pe celelalte râuri.

Creșteri izolate de debite ca urmare a precipitațiilor căzute în interval s-au produs în zonele de deal și munte din vestul şi sud-vestul țării.

În intreval s-au emis două **ATENŢIONĂRI HIDROLOGICE** pentru fenomene imediate.

Nivelurile pe râuri la staţiile hidrometrice se situează sub **COTELE DE ATENŢIE**.

**Debitele vor fi în în general staționare**, exceptând râurile din bazinele hidrografice: Suceava, Moldova, Bistrița, pe râul Prut și pe cursul inferior al Mureșului unde vor fi în scădere.

În zonele de deal și munte din nordul, vestul și sud-vestul țării sunt posibile creșteri izolate de debite ca urmare a precipitațiilor prognozate.

Nivelurile pe râuri la stațiile hidrometrice se vor situa sub **COTELE DE ATENȚIE.**

**DUNĂRE**

**Debitul la intrarea în ţară** (secţiunea Baziaş) în intervalul 01-02.09.2018 **a fost în creştere, având valoarea de 2700 m3/s**, sub media multianuală a lunii **septembrie (3800 m3/s).**

În aval de Porţile de Fier debitele au fost în creștere pe sectorul Gruia – Corabia şi relativ staționare pe sectorul Tr. Măgurele – Tulcea.

**Debitul la intrarea în ţară** (secţiunea Baziaş) **va fi** în creştere **(2800 m3/s).**

În aval de Porţile de Fier debitele vor fi în creștere pe sectorul Gruia – Tr. Măgurele şi relativ staționare pe sectorul Zimnicea – Tulcea.

**2.** **Situaţia meteorologică în intervalul 01.09.2018, ora 08.00 –02.09.2018, ora 06.00**

**În ţară,** vremea a fost căduroasă în cea mai mare parte a țării, pe arii restrânse caniculară în regiunile sudice și sud-estice. Indicele temperatura-umezeală (ITU) a atins pragul critic de 80 de unități al disconfortului termic, izolat în Dobrogea, sudul și estul Munteniei, sudul Olteniei și al Crișanei. Cerul a fost mai mult senin, dar după-amiaza și seara, în Carpații Occidentali, nordul Carpaților Orientali și în Carpații Meridionali, izolat s-au semnalat averse și descărcări electrice. Ploile au avut și caracter torențial, astfel în Munții Apuseni s-au cumulat peste 25 l/mp (înregistrându-se până la 36 l/mp la stația meteo Vf. Vlădeasa 1400) și tot în această zonă au fost consemnate căderi de grindină (Stâna de Vale - jud Bihor și Vladeasa 1800 - jud Cluj). Vântul a suflat slab și moderat, cu unele intensificări în sudul Banatului, Bărăgan, în Delta Dunării și pe crestele montane. Temperaturile maxime s-au încadrat între 26 grade la Rădăuți și Suceava și 35 de grade la Hârșova, Brăila, Galați, Giurgiu, București Filaret și Calafat, iar la ora 06 valorile termice erau cuprinse între 9 grade la Miercurea Ciuc, Toplița, Întorsura Buzăului și Joseni și 26 de grade la Moldova Nouă și Constanța-Dig. Izolat în depresiunile din estul Transilvaniei s-a format ceață.

**Observații:** începând de ieri la ora 06.00 au fost în vigoare **16 mesaje** pentru fenomene meteorologice periculoase imediate, dintre care **1 avertizare - cod portocaliu** emisă de SRPV Cluj și **15 de atenționări - cod galben** (6 emise de SRPV Sibiu, 5 de SRPV Timișoara și 4 de SRPV Cluj-Napoca).

**La Bucureşti,** vremea a fost călduroasă, chiar caniculară după-amiaza, când și indicele temperatură umezeală (ITU) a atins pragul critic de 80 de unități. Cerul a fost mai mult senin, iar vântul a suflat slab și moderat, trecător cu ușoare intensificări în cursul zilei. Temperatura maximă a fost de 33 de grade la Afumați, 34 de grade la Băneasa și 35 de grade la Filaret, iar la ora 06.00 se înregistrau 15 grade la Băneasa, 20 de grade la Afumați și 21 de grade la Filaret*.*

**3. Prognoza meteorologică în intervalul 02.09.2018, ora 08.00 –03.09.2018, ora 08.00**

**În ţară,** vremea va fi călduroasă în cea mai mare parte a țării, local caniculară în Câmpia Română și în Câmpia de Vest. Indicele temperatură-umezeală (ITU) va atinge și izolat va depăși ușor pragul critic de 80 de unități în Banat, Crișana, Dobrogea, sudul și estul Munteniei și în sudul Olteniei și al Moldovei. Ziua, cerul va fi variabil, cu înnorări și cu totul izolat ploi de scurtă durată și descărcări electrice, la munte, în vest și posibil în extremitatea de sud-est. Noaptea nebulozitatea se va accentua treptat în Banat, sudul Crișanei și în vestul Olteniei, unde pe arii restrânse vor fi intensificări de scurtă durată ale vântului ce pot lua aspect de vijelie, averse și descărcări electrice. Intensificări temporare ale vântului se vor semnala îndeosebi în timpul zilei, local în regiunile sud-estice și pe crestele montane. Temperaturile maxime vor fi cuprinse între 27 și 35 de grade, iar cele minime se vor situa între 8 grade în depresiunile Carpaților Orientali și 21...22 de grade pe litoral și în Dealurile de Vest.

**La Bucureşti,** vremea se va menține călduroasă, posibil caniculară după-amiază, când și indicele temperatură umezeală (ITU) va atinge pragul critic de 80 de unități. Cerul va fi variabil, iar vântul va sufla slab și moderat. Temperatura maximă se va situa în jurul valorii de 34 de grade, iar cea minimă va fi de 18...20 de grade.

***I. CALITATEA APELOR***

**1.1. Pe fluviul Dunărea**

Nu au fost semnalate evenimente deosebite.

**1.2. Pe râurile interioare**

**ABA Jiu Craiova, GNM CJ Dolj şi APM Dolj** revin cu informaţii referitoare la incidentul din 12.08.2018, ora 10.00, prin care un tren transport marfă a deraiat pe linia C.F., magistrala Bucureşti - Craiova, în zona podului C.F. din localitatea Carcea, jud.Dolj, pe sensul de deplasare spre Craiova – vagoane din care se scurgea biodiesel:

- A.B.A. Jiu a continuat pe tot parcursul zilei de 31.08.2018 monitorizarea şi acţiunea de pompare a apei curate, din acumularea Preajba I şi dirijarea acesteia în aval. Personalul mobilizat de către A.B.A. Jiu a fost alcătuit din 1 Tesa şi 4 muncitori.

- G.F.R. S.A. a continuat acţiunea de neutralizare a biodieselului acumulat în lac, amonte de baraj cu spumă activă, a acţionat cu perlit în zona din aval de baraj şi a înlocuit barajele absorbante începând din zona viaductului până aval de podul rutier DN6.

- G.F.R. S.A., prin firma de construcţii, a finalizat lucrările de amenajare, sub podul de cale ferată de la Cârcea, a platformei necesară amplasării macaralei de 600 tone, în vederea îndepărtării vagoanelor căzute. Macaraua a ajuns deja în localitate, dar se aşteaptă rezultatele testelor de laborator cu privire la rezistenţa platformei.

 - În eventualitatea producerii unei creşteri de debit şi/sau antrenarea unei noi cantităţi de biodiesel deversat în aval de barajul Preajba I, echipa G.F.R. S.A. are în continuare responsabilitatea, conform procesului verbal nr.GS16/988/28.08.2018, să intervină şi să anunţe cu celeritate evenimentul la dispeceratul A.B.A. Jiu.

A.B.A. Jiu va continua monitorizarea zonei până la finalizarea intervenţiilor.

Se va reveni cu informaţii suplimentare.

**1.3. Pe Marea Neagră**

Nu au fost semnalate evenimente deosebite.

***III. CALITATEA MEDIULUI***

**1. În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate la data de 30.08.2018, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

**GNM CJ Constanţa** informează despre următoarele incendii, anunţate de ISU Dobrogea:

- izbucnirea unui incendiu în data de 01.09.2018 ora 17:42, de vegetaţie uscată şi mirişte de grâu, la ieşirea din loc. Cuza Vodă, jud. Constanţa. Suprafața afectată cca. 5 ha mirişte de grâu şi 2 ha vegetaţie uscată. ISU Dobrogea a intervenit, incendiul fiind lichidat în jurul orei 18:30;

- la data de 01.09.2018, la ora 17:42 ISU Dobrogea a anunţat producerea unui incendiu la un container cu cereale (floarea soarelui), în localitatea Cernavodă datorită sudurii neautorizate. Nu au fost afectate cerealele. ISU Dobrogea a intervenit, incendiul fiind lichidat în jurul orei 17.55;

- la data de 01.09.2018 ora 15:24, producerea unui incendiu de vegetaţie uscată în localitatea Techirghiol, lângă ferma Zarguzon, datorită unei ţigări. ISU Dobrogea a intervenit, incendiul fiind lichidat in jurul orei 17:13. Suprafaţa afectată cca. 5 ha mirişte;

- la data de 01.09.2018 ora 14:30, producerea unui incendiu de vegetaţie uscată în Mamaia Sat, str. T2, pe malul canalului, jud. Constanţa, datorită aprinderii unui foc. ISU Dobrogea a intervenit, incendiul fiind lichidat in jurul orei 15:20. Suprafaţa afectată circa 800mp vegetaţie uscată.

**2. În domeniul solului şi vegetaţiei**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 31.08.2018 - 01.09.2018 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**DIRECȚIA DE COMUNICARE ȘI RESURSE UMANE**